The Sign of Four (film, 2001)
<s>The Sign of Four (srpskohrvatski: Znak četvorice) je kanadski televizijski film iz 2001. godine što ga je režirao Rodney Gibbons.</s><s>Znak četvorice bio je drugi film iz Hallmarkovog serijala o Sherlocku Holmesu, emitiran manje od godinu dana nakon Baskervilskog psa.</s><s>Scenarij je, opet prema istoimenom romanu Arthura Conana Doylea, napisao Joe Wiesenfeld.</s><s>Matt Frewer i Kenneth Welsh reprizirali su svoje uloge Sherlocka Holmesa i dr. Watsona, a u filmu su se pojavili još i Marcel Jeannin, koji je tumačio i Thaddeusa i Bartholomewa Sholta, te Sophie Lorain, kao Mary Morstan.</s>

<s>Kao i prethodni film, Znak četvorice je sniman u Montrealu i njegovoj okolici, a snimanje je završeno pred kraj studenog 2000. godine.</s><s>Film je premijerno prikazan 23. ožujka 2001. godine na Odysseyju, današnjem Hallmarku.</s><s>Film je prošao razmjerno loše među kritikom, uz poseban naglasak na Gibbonsovu režiju i Frewerovu interpretaciju, mada je Welsh kao Watson dobio pohvale.</s>

<s>Radnja</s>

<s>Razlike u odnosu na roman 
Iako se radilo o prilično vjernoj adaptaciji, Wiesenfeld je izvršio određene promjene.</s><s>Tako je u film ubačen izvjesni profesor Morgan (Noel Burton), kemičar pri Scotland Yardu, koji je ne samo identificirao otrov kojim je ubijen Bartholomew Sholto, već je i za Holmesa izradio protuotrov.</s><s>Uz to, Tonga nije prikazan kao divlji Pigmejac, već kao Azijat s tragovima na licu.</s>

<s>Glumačka postava 
 Matt Frewer kao Sherlock Holmes, slavni londonski detektiv koji rješava neobični slučaj gđice.</s><s>Morstan.</s><s>Kenneth Welsh kao dr. John H. Watson, liječnik, Holmesov najbolji prijatelj i najbliži suradnik, koji razvije osjećaje prema gđici.</s><s>Morstan.</s><s>Sophie Lorain kao Mary Morstan, mlada djevojka koja odnosi slučaj pred Holmesa.</s><s>Marcel Jeannin kao Thaddeus i Bartholomew Sholto, blizanci i sinovi majora Sholta, koji igraju važnu ulogu u slučaju.</s><s>Johni Keyworth kao major John Sholto, čovjek čija prevara pokreće cijeli slučaj.</s><s>Edward Yankie kao John Small, član izvorne "Četvorke", čija je osveta glavni pokretač slučaja.</s><s>Fernando Chien kao Tonga, azijski domorodac koji prati Smalla.</s><s>Michel Perron kao inspector Jones, inspektor pri Scotland Yardu.</s><s>Noel Burton kao profesor Morgan, kemičar pri Scotland Yardu.</s>

<s>Vanjske veze 
 
 Detalji o produkciji</s>

<s>TV-filmovi 2001.</s><s>Kanadski filmovi
Filmovi na engleskom jeziku
Filmovi o Sherlocku Holmesu</s>

